khistorydata/jeongjo-sjw-relations huggingface dataset:
정조 18년
李勉兢以御營廳言啓曰依下敎駕前別抄等處設粥分饋之意敢啓傳曰知道
정조 18년
李勉兢以御營廳言啓曰依下敎斥候伏兵撤還之意敢啓傳曰知道
정조 18년
戶曹啓目漕轉之政有國所重應行規例昭載通編申飭諸條備盡事目兺不喩初運船人洋中逗遛以値再運之稽遲尤是痼弊相考陳省月日各別嚴處事竝以分付於舟橋司何如判付啓依允爲旀漕轉事目近作謄傳之文書今年段除尋常各別嚴飭裝載差早領運必愼之意措辭行會爲良如敎
정조 18년
領議政洪樂性箚曰伏以卽伏聞有明日朝參之命鎭日勞動之餘又設臨門之朝儀聖體彌康群情胥悅凡百有位莫不欽頌奔走矧臣身雖癃衰職在董率固宜竭蹶參班而向於享班陪參之夜偶致跌傷腰脚以下拘攣酸疼殆不能堪耐伊後大庭之班縱伸祝岡之誠及夫退伏私次諸症陡劇宛轉床笫雖於房闥之間扶人而亦不能移步咫尺莫重朝禮實無以自力趨簉莫體憂勤之念自歸偃便之科病裏惶隕如添一疾玆敢短箚自列仰請譴何伏乞聖明俯垂鑑諒亟治臣闕禮之罪以警具僚以安私分不勝幸甚答曰省箚具悉卿懇卿須安心善攝仍傳曰此批答遣史官傳諭
정조 18년
行副司直沈煥之疏曰伏以聖孝格天降之百祥慈殿慈宮籌添海屋慶集元朝大庭嵩呼八域鰲忭仍念臣伏蒙聖恩新授以官曰藝文館提學臣手擎華誥瞻天頓地震悸于中噫若臣無能何以致此也夫藝文所掌祗奉王言潤色爲詞薦之廟社秩之嶽瀆爲黼黻于皇猷爲笙鏞于文敎而所以賁一代休明之治者也自昔列聖朝設置是館豈徒然哉其地甚峻也其選甚難也雖當世之鴻儒鉅匠鮮能處其官而輓近才衰名檢文章遠不及於古人矣雖然考其所學各有所長或紆餘於文或精緻於詞亦足以備昭代文苑之任矣則臣何敢與乎是也嗚呼臣之本末長短一銖一毫蓋莫隱於聖鑑之俯臨姿甚魯鈍習又荒惰少也科臼尙賴儕流之相資至今犬馬之齒亦衰矣何有藻思乃敢當代撰之役乎臣又有所萬萬驚懍恧蹙者銓家以臣謂名入文圈而直擬是職有若物論之所許按例而擧似者然在淸朝核實之政豈應如是乎臣不敢仰恃寵靈厭然自有彈冠就列不畏官謗之至嚴不恤公器之有玷矣由前由後萬無冒膺之望天牌屢臨日犯逋慢之科伏地戰恐不知死所伏乞聖慈亟命選部鐫改臣新授藝文之職仍拔臣名於文衡之圈而治臣瀆撓之罪一以重名器一以昭法紀焉答曰省疏具悉卿其勿辭行公
정조 18년
甲寅正日初八日辰時上御誠正閣藥房入診下直守令邊將入格儒生諸承旨持公事入侍時藥房提調徐有防副提調鄭大容左承旨徐榮輔右承旨李勉兢左副承旨徐美修右副承旨尹致性同副承旨李羽晉假注書李弘達鄭文始記注官金良倜洪樂游吉州牧使申大觀會寧府使李健秀三和府使林載洙長興府使金翰周中和府使尹恒儉甲山府使李彦敬谷山府使金基厚穩城府使姜忱瑞興府使李舒永富寧府使韓應儉三水府使崔範星江陵府使權以綱明川府使梁成龜春川府使李尙度慶興府使金養和順天府使金翰東仁川府使李衡弼潭陽府使李憲儒載寧郡守黃基玉咸安郡守朴思弼寶城郡守閔琇金堤郡守崔吉憲价川郡守李宗爀興海郡守權宜一珍島郡守崔尙耆祥原郡守崔廷岳信川郡守金履顯沃川郡守李翊永文川郡守金禧燮新溪縣令安廷鐸南海縣監李文耆孟山縣監李尙德機張縣監李賢運南平縣監金麟淳咸昌縣監金成鎭長水縣監宋彙敏長鬐縣監趙惠鎭光陽縣監韓師鎭定山縣監趙鎰靈山縣監金守曾眞寶縣監沈斗漢鎭海縣監呂宅祖楊口縣監李承薰堤川縣監朴休源三嘉縣令洪樂敎熊川縣監金在鎭知禮縣監徐惇修洪川縣監徐有曾白翎僉使閔致協阿耳僉使李信馨車嶺僉使韓益秀登山僉使徐敬默蝟島僉使金慶赫所斤僉使金聖基馬梁僉使李烔吾义浦僉使張平潼關僉使安處潤乶下僉使申在寬恃寨僉使李世郁永登萬戶金宗燮馬島萬戶金鼎哲植松萬戶黃致範位羅萬戶崔鳳崗濟物萬戶金文郁寅火堡萬戶申繼興文山萬戶呂光點助泥萬戶金章垕舒川萬戶朴致儉豐山萬萬金致大進箋應製入格進士李勉昇人日製入格進士沈厚鎭徐俊輔申奭相生員沈樂源柳應秀以次進伏訖有防等曰聖體若何上曰一樣矣有防等曰王大妃殿氣候何如上曰一樣矣有防等曰惠慶宮氣候何如上曰一樣矣有防曰醫官待令使之入診何如上曰置之上曰戶判入侍弘達承命出傳與戶曹判書沈頤之偕入進伏上曰卿則陪進牲匣於宗廟可也仍敎美修羽晉曰爾則竝塡差薦俎官此是初始之禮薦牲時必依圖式爲之將事之節次依臘享時例片紙塡時入送可也仍命書傳敎曰都承旨馳詣宗廟永寧殿奉審摘奸以來今番定式之後捧俎節次添入笏記小註承旨二員分詣檢察禮成後復命戶判亦於陳設前進去與禮判眼同監視設饌及牲匣奠處事亦爲分付薦俎官則以承旨二員塡差今夜當齋宿於便殿以待享事之禮成嚴飭齋官如儀駿奔又命書傳敎曰明日朝參兩司不可不備員在外及未肅拜未署經縣頉人竝許遞今日政以在京無故人擬入待下批牌招察任有防曰本院鍼醫鄭忠曄今年爲七十而以其未經正職見漏於日前恩資之中矣今聞醫官凡有賞罰一依東班正職例施行云鄭忠曄似當依他例加資而係干恩典何以爲之乎上曰一體加資可也出擧條有防曰美錢僉使金洞有實病無以赴任云今姑改差何如上曰依爲之出擧條上命書傳敎曰政官牌招開政命榮輔等書公事判付訖上曰守令邊將竝爲宣諭至於七事雖曰能誦此非關於牧民宜思懋實之道竝除之可也榮輔等宣諭訖上曰順天府使進前翰東進伏上曰初欲落點於副望矣聞爾上來故雖落點於爾然近聞爾不能守其本分至於道內之人相與擯斥云此豈成說乎聖人之言曰視其所以觀其所由察其所安朝東暮西前後相反之行予甚惡之爾其改圖前轍以思自新之道仍命守令邊將先退上曰有司堂上監董堂上入侍賤臣承命出傳與有司堂上尹行任監董堂上趙心泰偕入進伏上命樂游呼李勉昇新來塗墨命入格儒生沈厚鎭等進前奏職姓名訖命次上儒生等頒賞仍命退上曰有司堂上監董堂上姑爲退待諸臣以次退出
정조 18년
甲寅正月初八日午時上御春塘臺親臨西北勸武試射兵曹判書有司堂上壯勇大將訓鍊大將京畿監司入侍時行都承旨鄭大容右承旨李勉兢假注書鄭文始記注官金良倜承膺祚有司堂上鄭民始尹行任壯勇大將金持默兵曹判書徐有防訓鍊大將趙心泰京畿監司徐龍輔以次進伏訖上敎有防等曰園幸隔日軍兵去就有何稟定之事乎有防曰今此顯隆園行幸時訓禁御三營輪回隨駕矣再昨年訓局隨駕昨年御營廳隨駕今年則禁衛營當次故敢此仰達矣上曰依爲之有防曰昨因外營隨駕擧條批旨內行宮環衛軍兵之馬步哨數若是夥多禁軍及京營馬步軍減數或量除名色爲可卿與兵判相議令廟堂草記稟旨以爲釐正定例之地可也事命下矣臣俄與訓將及有司堂上多般商確則各軍門隨駕中禁軍五十人訓局馬兵一哨步軍三哨不可加減而至於禁御兩營騎士八十人除三十人步軍三哨減一哨亶合精抄以此釐正於定例中何如上曰依爲之攔後馬兵此後以五十名磨鍊可也心泰曰訓局原隨駕時攔後馬兵以五十名磨鍊可也事今承批旨矣禁御兩營隨駕時訓鍊大將率馬兵一哨別隨駕事載在定例而昨年則以訓局留陣有別隨駕置之之命今年則何以爲之乎上曰依爲之今番則卿率領攔後馬兵標旗內隨駕可也有防曰親軍衛本府洞口從便札駐別軍官亦於洞口札駐事命下矣親軍衛及別軍官合倂札駐而臣曹節目中一體磨鍊回鑾後待信箭罷陣乎上曰依爲之有防曰水原步軍壯勇外使率領依傳敎與隨駕先廂軍交替自眞木亭爲先廂而落後先廂軍兵兩傍排立大駕行過後與隨駕後廂軍兵合倂爲後廂而作行處預爲稟定後可以擧行隨駕後廂軍尾局作行乎頭局作行乎上曰以後廂尾局作行可也有防曰回鑾時外營軍兵爲先廂到眞木亭落後則原先廂當爲先廂而自行宮進發時外營先廂軍頭局先爲進陣然後似無紛遝之慮以此添入節目一體銓關知委於隨駕營及外營何如上曰依爲之有防曰斥堠伏兵十里內自京軍門定送而原無請出標信調發解送之事十里外則以京畿束伍使用故請出標信兵符徵發解送矣水原則依定式以留防入防將卒定送則與外邑束伍有異令本府依京軍門例直爲擧行乎上曰依爲之有防曰在前行宮環衛時前廂軍兵前面列立後廂軍兵後面列立而今番則外營軍旣以先廂隨駕大駕入行宮時依例環衛作門而待原先廂軍入來交替後與內營軍相連環衛於後面何如上曰依爲之有防曰自行宮詣園所時隨駕軍兵外營當專當自明年更爲稟旨今年則陪從幾哨令內營臨時稟旨事命下矣外使領率軍則勿爲隨駕陪從幾哨則當自內營稟旨而屬於壯勇營陣乎上曰自行宮詣園所則隨駕軍兵中臨時稟旨可也有防曰舟師大將當以留營留陣大將擬望而隨駕外留陣大將只是一員依定式以守禦使通瀜備擬何如上曰前訓將通瀜擬入可也出擧條持默曰外使以禿城中軍手旗字號事有所論報而內營旣無中軍則外營猝不可創制依前以禿城中軍施行而手旗則以禿城守城將塡其字號何如上曰依爲之出擧條心泰曰向日戶曹判書沈頤之擧條批旨內御前前排以六十名定式信箭手以二名定式可也事命下矣此後則以十五雙擧行乎上曰依爲之五雙以壯勇營前排充數以準二十雙之數可也出擧條民始曰舟橋自明年當於春秋間擧行其所編結排設之道比氷合時不可不益加堅固而本司物力不足無以措備亦難請得經費賑廳錢一萬四千兩限四年貸下本司四千兩則取用於措備各種之需一萬兩則四年取殖還報該廳似爲便好故敢此仰達矣上曰依爲之出擧條龍輔曰畿營於園幸事別無可達之事矣上命書傳敎曰新溪縣令安廷鐸曾聞治績今見奏對勤勵可尙現窠太閑歇劇邑牧使今日政相換仍令除朝辭赴任龍輔曰昨年喬桐府移轉各穀前道臣在任時以常賑穀區劃之意有所仰陳已以沿邑所在推移入送而道內常賑穀自來不敷各樣公用專靠於此則今番移粟之多數除出誠爲可悶至於營賑穀自是備荒之資而年年生耗自有餘蓄以此移報事甚便當故敢此仰達矣上曰依爲之龍輔曰在前勅行之時弘濟院支站以水原等十一邑分排擧行矣一自水原分司之後支勅一款亦當移定於站屬各邑畿邑事力自來凋殘勢無以加數分定只有一事可以變通者弘濟站去京城未滿十里政府及問安承旨中使之行雖有外邑支供之例有名無實徒歸下輩侵漁之資事甚無謂雖以觀察使遠接使行言之京都咫尺之地各自傳食不至甚難自今爲始定爲恒式無論政府承旨中使觀察使遠接使外邑支待一竝蠲除至於任譯驛卒等竝以乾價上下則庶可爲移此補彼之道故敢此仰達矣上曰依爲之龍輔曰昨年元陵行幸時因楊州牧使李東馨所啓本府所在守禦廳軍兵布帳銅爐口等物年久朽弊措備無策某樣錢中無邊貸下拮据修補事有令道臣論理稟處之命矣此係陰雨之備其所措處不容少緩而臣營事力自來淍殘本無錢貨之可以推移貸下者且是守廳所管軍物令該廳從長區劃卽速補完恐合事宜故敢此仰達矣上曰依爲之出擧條仍命退諸臣以次退出
정조 18년
行都承旨鄭大容坐左承旨徐榮輔坐直右承旨李勉兢坐左副承旨徐美修坐右副承旨未差同副承旨李羽晉坐直注書徐有聞病一員未差假注書李弘達仕鄭文始仕直事變假注書金良仕
정조 18년
李勉兢以都摠府言啓曰今日入直內三廳武兼禁軍及軍兵等當爲中日習射而親臨百官朝參相値不得爲之之意敢啓傳曰知道
정조 18년
徐榮輔啓曰京畿監司徐龍輔依下敎來待矣傳曰入侍
정조 18년
傳于李勉兢曰宣傳官許侙金爔改差令該曹口傳差出
정조 18년
兵曹口傳政事以吳毅常李東善爲宣傳官
정조 18년
李羽晉啓曰漢城府老人追別單草記纔已允下矣政官牌招開政下批何如傳曰允
정조 18년
李羽晉啓曰今日開政事命下矣吏曹判書金思穆承牌後入於罷職現告參判丁範祖罷職參議李冕膺受由在外不得擧行何以爲之敢稟傳曰亞銓未差之代前望單子入之待下批牌招開政
정조 18년
吏曹參判前望單子沈煥之落點
정조 18년
李羽晉啓曰吏曹參判沈煥之牌不進推考傳旨今方捧入而開政命下之後如是違牌不卽擧行事甚未安更卽牌招何如傳曰允
정조 18년
李羽晉啓曰玉堂上下番俱空事甚未安今日政新除授玉堂倂待下批牌招以爲推移入直之地何如傳曰允
정조 18년
有政吏批判書未差參判沈煥之進參議李冕膺受由在外同副承旨李羽晉進啓曰判書未差參議受由在外小臣獨政未安何以爲之敢稟傳曰仍爲之又啓曰禮曹參議今當差出而擬望之人乏少承旨竝擬何如傳曰允以柳雲羽爲司諫李相璜爲獻納魚用謙爲副校理權坪爲副修撰李義弼爲刑曹參判李秀夏爲左尹權裕爲戶曹參議李勉兢爲禮曹參議柳爲工曹參議崔鳳諧爲禮曹佐郞申偗爲禁府都事寧豐君單洪秉殷
정조 18년
傳于李勉兢曰別軍職守宮之人李溏外任改差今日政有地處解事人擇差
정조 18년
以承宣宣傳官望單子傳于李勉兢曰南衡重分揀
정조 18년
兵批判書徐有防進參判林濟遠參議南公轍病參知尹致性入直右承旨李勉兢進以梁垸爲上土僉使僉知二單金爔李溏副護軍許侙李觀成閔致性金爔許晊李廷顯尹在醇副司直洪明浩李貞運副司果沈逵竝單付以洪良浩爲守宮大將徐有大爲舟師大將
정조 18년
傳于徐榮輔曰園幸定例中自今番武兼隨駕拔之宣傳官四員加把行武兼之事分付定例亦令釐正
정조 18년
徐榮輔啓曰明日禁衛營習陣時新營入直騎士除出標信請出之意敢啓傳曰後日次爲之事從事官發牌聽傳敎
정조 18년
李羽晉啓曰顯隆園親祭祭文當爲製進大提學洪良浩待開門牌招何如傳曰允
정조 18년
李羽晉啓曰卽者奉常寺官員來言顯隆園親祭祭物今日當爲監封而都提調洪樂性身病提調徐有防以兵曹判書內司入直何以爲之敢稟傳曰兵曹堂上之代前望單子待下批牌招入直判書使之卽爲進去可也
정조 18년
兵曹堂上前望單子入之參判林濟遠參議南公轍參知尹致性落點
정조 18년
典祀官李垿拿處傳旨傳于李勉兢曰分揀
정조 18년
以洪大協尹魯東囚單子傳于李勉兢曰幸行當前分揀
정조 18년
以副修撰權坪牌不進罷職傳旨傳于李羽晉曰只推
정조 18년
以忠淸監司李亨元狀啓老人歲饌題給事傳于鄭大容曰公州知事李光春年百三妻貞夫人李氏年百二偕老於七八十猶曰稀貴況百歲內外乎年前遣道伯就往存問設宴賜樂矣其間一向無恙尤爲奇喜國內百歲老人天子就見在大戴禮更令道伯往問之多給食物衣資後狀聞事令廟堂分付
정조 18년
李羽晉以禮曹言啓曰凡受香之行若値動駕之時則獻官以下有開陣出去之例矣今此幸行出宮後敦化門外當有留都陣而今正月十三日十四日各陵園墓來六朔朔望焚香受香及十四日宗廟景慕宮望祭受香進去時開陣出去之意預爲知委何如傳曰允
정조 18년
徐榮輔以漢城府言啓曰朝官年七十以上士庶年八十以上及士庶之年未滿八十而夫妻偕老人各部更加搜訪修成冊報來故別單書入之意敢啓傳曰知道下批及歲饌今日爲之可也
정조 18년
李羽晉以兵曹言啓曰在前園幸時侍衛禁軍挾輦軍前廂馬步軍及御前前排等依定例數前一日從便先詣津頭壯勇營鄕軍三哨爲後廂隨駕而依下敎出宮時留陣營軍二哨訓局軍二哨馬兵二哨爲先後廂挾輦軍一百名禁軍一百名亦以留營軍中除出隨駕到津頭落後還宮時當依此爲之矣依此擧行乎敢稟傳曰依此爲之出還宮時前排則問于訓將都監軍如可爲之以訓局前排待令可也
정조 18년
李羽晉以兵曹言啓曰在前園幸時弘化門外守摠兩營留陣置之而再昨年則守禦使只率前排通化門外朝房留駐昨年則留營營門中軍率鄕軍一哨通化門外朝房從便留駐矣今番則何以爲之乎敢稟傳曰守禦使率留營都監軍一哨通化門外朝房從便留駐晝則檢飭各門夜則巡察宮墻可也
정조 18년
李羽晉以兵曹言啓曰在前園幸時部字內伏兵除之只設斥候而廣州果川境內斥候伏兵守摠兩營各隨地方擧行傳語軍只部字內排立矣今亦依此擧行乎敢稟傳曰依例爲之可也
정조 18년
李羽晉以兵曹言啓曰園幸出宮時留陣營軍二哨訓局軍二哨馬兵二哨留陣御營大將都領隨駕到津頭落後入來而在前留陣大將入來間留營營門軍及留陣營餘軍留營營門中軍代領留陣矣今亦依此磨鍊乎敢稟傳曰依此爲之
정조 18년
李羽晉以兵曹言啓曰本曹草記出宮時先後廂磨鍊事批旨內依此爲之出還宮時前排則問于訓將都監軍如可爲之以訓局前排待令可也事命下矣問于訓鍊大將趙心泰則前排軍依禁營前排待令時例巡視令旗手七雙軍牢手五雙信箭手一雙足可待令云節目中依此磨鍊之意敢啓傳曰知道
정조 18년
李羽晉以兵曹言啓曰今此顯隆園幸行時各差備驛馬依定例別單書入之意敢啓傳曰知道
정조 18년
李羽晉以兵曹言啓曰留都營狀啓例爲付撥而或有時急之事則京畿驛馬待令事曾有定式矣亦依此例擧行何如傳曰允
정조 18년
李羽晉以訓鍊都監言啓曰本局千摠李文喆以前任金海府使時所犯不輕方在待勘中不可置之於軍門將領之任爲先汰去何如傳曰允
정조 18년
李勉兢以義禁府言啓曰前開城留守金魯永爲先施以遠地竄配之典事命下矣金魯永平安道肅川府遠地竄配而以傳敎內辭意具罪目依例發遣府書吏押送配所何如傳曰允
정조 18년
甲寅正月初九日午時上御重熙堂京畿監司入侍時左承旨徐榮輔記事官徐有聞記注官承膺祚洪樂游京畿監司徐龍輔以次進伏訖上命書傳敎曰十三日詣顯隆園經宿翌日宿本府十五日還宮以此分付又命書傳敎曰今年園幸當宿於齋殿出宮時刻以丑時爲之植炬至果川晝停所依黔巖把數擧行而以契炬用春幸待令炬子事分付畿營敎龍輔曰朝家於園幸大小事一念憧憧或慮毫末貽弊於畿內民人卽卿等之所熟知者也須體此意十分對揚可也龍輔曰臣當仰體聖意惕念奉行矣上曰治送之際爲念役民旣有別給雇價之擧而不無邑吏操縱惠不下究之慮此亦別般察飭而凡係爲弊之端雖一毫無或放忽可也龍輔曰謹當依下敎各別奉行矣命退諸臣以次退出
정조 18년
行都承旨鄭大容內閣直行左承旨李儒敬坐直右承旨徐榮輔坐左副承旨李勉兢坐直右副承旨徐美修坐同副承旨李羽晉坐注書徐有聞病一員未差假注書李弘達仕鄭文始仕直事變假注書金良仕
정조 18년
徐美修啓曰大司憲林蓍喆持平朴崙壽李羲甲呈辭執義掌令一員未差掌令李日運在外監察茶時之意敢啓傳曰知道
정조 18년
李勉兢啓曰臣勉兢依定式進詣香室奉審香祝樻祝板袱子則精潔之意敢啓傳曰知道
정조 18년
李羽晉啓曰今此顯隆園行幸時何大臣留都乎敢稟傳曰左議政留都
정조 18년
李儒敬啓曰御營大將李敬懋罷職事命下矣將兵之任不可一刻無摠察之人何以爲之敢稟傳曰都提調摠察從事官發牌聽傳敎
정조 18년
徐榮輔啓曰備局有司堂上鄭民始尹行任備局堂上趙心泰京畿監司徐龍輔依下敎來待矣傳曰入侍
정조 18년
傳于徐美修曰今聞永興別差所報本官近處山麓採金雜人來聚云聞甚悚然不能禁斷之該守令事當卽其地定配而俾渠贖罪次姑不處分爲先令道伯嚴査委折狀聞首唱人照律重繩該倅卽其地定配例無敢出頭於鐵嶺以南事令廟堂嚴飭行會
정조 18년
傳于李羽晉曰昨聞諫長言已令嚴飭而今日始聞之今年諸道各邑或不無其弊云除夕前後卽一關嶺則豈有一邊開倉一邊捧糴之道乎旣聞之後不可仍置當該三南道臣處令廟堂嚴査委折守令之若此何異道伯之敎爲若此則歲前之畢捧不以文簿去來乎以此以彼大關後弊待自首報來論理請罪亦令廟堂知悉
정조 18년
傳于李羽晉曰承旨前望單子入之待下批牌招察任
정조 18년
承旨前望單子入之李儒敬落點
정조 18년
兵曹參議前望單子宋銓落點
정조 18년
以行司直洪良浩延豐君李𡊠吏曹判書金思穆知訓鍊李敬懋行副司直李祖源申光履李祖承徐邁修吏曹參判丁範祖右尹柳焵罷職傳旨傳于徐美修曰移次經宿許多卿宰豈有無端不參之理乎況旣參享班獨避候班尤是事理之外聞其事實非特卿宰之罪此蓋近來政府錄事不能成樣而然大臣聞此自當科罪此傳旨特爲勿施
정조 18년
兵曹口傳政事副司直南公轍
정조 18년
李羽晉啓曰吏曹判書金思穆參判沈煥之牌不進推考傳旨今方捧入而開政命下之後如是違牌不卽擧行事甚未安竝更卽牌招何如傳曰允
정조 18년
有政吏批判書金思穆進參判沈煥之式暇參議李冕膺受由左副承旨李勉兢進以崔重圭爲執義李益恢爲掌令宋翼孝爲副修撰李得臣爲刑曹判書具庠爲工曹判書徐邁修爲工曹參判趙心泰爲左尹鄭履玉爲敦寧都正柳之源爲司錄鄭昌順爲分內局提調故正李箕重贈吏參例兼同知李運永考
정조 18년
兵批判書徐有防進參判林濟遠參議宋銓病參知尹致性入直同副承旨李羽晉進同知南宮贇副護軍金魯直副司直邊得讓申思運李鎭復尹在明李秀夏金鼎濟金履成洪鳳周閔昌爀副司果李弘源
정조 18년
以兵曹佐郞望筒傳子李儒敬曰前佐郞柳師模仍任
정조 18년
傳于李羽晉曰何時出牌乎諸堂皆謝恩而獨無去來將値夜深工曹參判徐邁修遞差今日政差代待下批待開門牌招察任
정조 18년
吏批再政以李致中爲判尹李敬一爲工曹參判
정조 18년
以副修撰權坪牌不進罷職傳旨傳于李勉兢曰只推
정조 18년
李羽晉啓曰副校理魚用謙差祭出去矣玉堂上下番俱空事甚未安副修撰權坪旣有只推之命卽爲牌招入直何如傳曰允
정조 18년
以備邊司文郞廳望單子傳于李儒敬曰依筵敎摘奸以來
정조 18년
以宣傳官李石求許穪拿處傳旨傳于李勉兢曰分揀
정조 18년
以李周贇囚單子傳于李勉兢曰分揀敎送
정조 18년
李羽晉啓曰卽者義禁府都事來言黃海道定配罪人放未放啓本有卽爲回啓之命而判義禁趙瑍以身病不得赴坐次堂例不得擧行云何以爲之敢稟傳曰許遞前望單子入之待下批先擧行後謝恩
정조 18년
判義禁前望單子入之邊得讓落點
정조 18년
李羽晉啓曰司䆃寺官員來言年例春等進上粳米中米當爲封進而提調黃仁點奉命出疆無以擧行云何以爲之敢稟傳曰判堂擧行可也
정조 18년
徐美修啓曰前慶尙左兵使尹範行拿來草記允下之後金吾郞事當趁卽下直與奪符宣傳官同時發行而乃於留門還閑稍久之後請入下直單子金吾擧行何等嚴急而如是稽緩極爲駭然當該都事所當重勘而本院請推之外無他可施之罰何以爲之敢稟傳曰從重推考
정조 18년
李勉兢以承文院都提調言啓曰院製述官李元膺遷轉代前察訪南播秀差下付軍職冠帶常仕何如傳曰允
정조 18년
李羽晉以漢城府言啓曰孝烈之表著者自各部搜訪報來合爲八人故呈單則移送禮曹孝烈各人居住姓名別單書入之意敢啓傳曰知道
정조 18년
李勉兢以內醫院都提調提調意啓曰自前行幸時若有經宿之地則陪從掌務官一員例自司僕寺補把馬一匹許給矣今番報行時依例許給之意分付該寺何如傳曰允
정조 18년
李儒敬以兵曹言啓曰闕內入直訓鍊都監局別將把摠哨官及內三廳將守門將禁衛營把摠哨官等番單子每中日入啓受點矣今此園所行幸時依定式今正月十七日番單子回鑾翌日書入分所單子待受點卽爲書入巡將監軍自今十三日十五日至十二日入啓單子預爲排日受點逐日受牌大省記及別省記自今十三日十五日至十二日預爲書入京中軍號亦自十三日十五日至十二日預爲啓下留置政院逐日頒布隨駕所軍號自隨駕所啓下頒布十四日入直分所單子待受點十二日書入之意敢啓傳曰知道
정조 18년
李儒敬以禁衛營言啓曰今此園行時本營騎士別將趙雲行以壯勇營將官隨駕矣馬軍統率將領不可以兼將隨駕騎士別將趙雲行改差何如傳曰允
정조 18년
李勉兢以義禁府言啓曰高敞縣監朴行胤爲先令該府拿來嚴問事實事傳旨啓下矣朴行胤時在任所云依例發遣府羅將拿來何如傳曰允
정조 18년
甲寅正月初十日巳時上御重熙堂備局有司堂上稟事閣臣京畿監司同爲入侍時右承旨徐榮輔假注書鄭文始記注官承膺祚洪樂游兵曹判書徐有防京畿監司徐龍輔備局有司堂上尹行任以次進伏訖上敎龍輔曰今番園幸道路修治等事竝依前爲之一毫不搖於小民可也敎行任曰定例更爲修正可也命書傳敎曰三曹堂上中年老人許遞刑曹漢城府堂上中耆堂及年過七十人竝許遞政官牌招開政差出待下批牌招察任又命書傳敎曰兵曹參議南公轍許遞前望單子入之待下批牌招察任又命書傳敎曰御營大將李敬懋牌招傳授命召又命書傳敎曰都承旨右副承旨守宮又命書傳敎曰右副同副換房有防曰禁御兩營隨駕時騎士一番當爲隨駕而額數旣少不如馬兵之精壯訓鍊大將別隨駕時領率別隊馬兵事新有定式矣前例領率馬兵一哨今無歸屬此後則兩營騎士置之馬兵一哨禁御兩將中都領隨駕似好故敢此仰達矣上曰依爲之定例釐正若此則出還宮時馬兵只以一哨磨鍊節目可也仍命退諸臣以次退出
정조 18년
行都承旨鄭大容坐行左承旨李儒敬坐直右承旨徐榮輔坐左副承旨李勉兢坐直右副承旨徐美修坐同副承旨李羽晉坐注書徐有聞病一員未差假注書李弘達仕直鄭文始仕事變假注書金良仕
정조 18년
李羽晉啓曰大司憲林蓍喆持平朴崙壽李羲甲呈辭執義崔重圭未肅拜掌令李日運李益恢在外監察茶時之意敢啓傳曰知道
정조 18년
李儒敬啓曰禁衛營將官來言今日本營軍兵日次私習云矣敢啓傳曰知道
정조 18년
李儒敬啓曰御營廳將官來言今日本廳軍兵日次私習云矣敢啓傳曰知道
정조 18년
李儒敬啓曰臣儒敬以入直禁軍戎器點考事仁政殿月臺進去下直之意敢啓傳曰知道
정조 18년
以各處入直將官及守門將番單子傳于李儒敬曰將官仍直只軍兵替代事分付
정조 18년
玉堂前望單子入之副修撰李相璜落點
정조 18년
李儒敬以兵曹言啓曰今此顯隆園行幸時左邊捕盜大將趙圭鎭以善騎別將隨駕右邊捕盜大將趙心泰以訓鍊大將別隨駕矣在前如此之時有曾經捕將權察之例留陣御營大將李敬懋姑令權察何如傳曰允
정조 18년
李儒敬啓曰因兵曹草記今此園幸時左右邊捕盜大將以曾經捕將李敬懋權察事允下矣御營大將李敬懋卽爲牌招聽傳敎何如傳曰允
정조 18년
李儒敬以兵曹言啓曰今此園幸還宮時留陣御營大將以津頭隨駕大將出去故騎士等無代領之將領退去本營使之留營何如傳曰允
정조 18년
李儒敬以兵曹言啓曰今此園幸時騎士置之馬兵一哨率領屬於禁衛營隨駕事節目啓下矣依騎士參陣時例馬兵別將一體領率之意分付何如傳曰允
정조 18년
李儒敬以司僕寺言啓曰今此園幸時江頭本寺入把馬芻豆當爲備待芻豆次知書吏一人都巨達一名使喚軍六名掌標自備邊司成給何如傳曰只今番成給而係是還來之類自本寺成給可也
정조 18년
鄭大容以吏曹言啓曰卽接通禮院牒報則今此園幸時左右通禮不可不備員右通禮未差之代卽速變通云矣右通禮未差之代口傳備擬以入之意敢啓傳曰知道
정조 18년
吏曹口傳政事以李儒修爲右通禮
정조 18년
鄭大容以吏曹言啓曰卽接通禮院所報則以爲今此園幸時左右通禮不可不備員而新除授右通禮李儒修家有拘忌不敢出肅合有變通云矣右通禮李儒修旣未敢出肅則不可强令察任今姑改差其代口傳備擬以入之意敢啓傳曰知道
정조 18년
吏曹口傳政事以李羽逵爲右通禮
정조 18년
李儒敬以刑曹言啓曰因平安道放未放回啓判下蒙放罪人順安婢桃紅龍崗朴仁源泰川金喜奉成川金學天德川秦時采龜城李昌鎭孟山宋繼興碧潼李柱明泰川金重淳順川白奉儀順安黃有信嘉山趙雲成德川崔長才三和鄭聖甲价川奴夫南陽德奴三奉三和金尙樂博川鄭興甲渭原蔡師昌陽德元眞伊德川韓召史龍崗林尙源三和金東喆嘉山丁天默熙川李祥雲定州孫光旭順川崔復昇孟山玄尙奎李君澤价川朴東佑德川李敏大永柔林大壽龍崗安喜得江西朴喜耉金重瑞祥原陳起允龜城李春載泰川金德民慈山陳萬益等竝卽放送事發關分付于該道道臣之意敢啓傳曰知道
정조 18년
李儒敬以禁衛營言啓曰今正月十三日顯隆園行幸時本營軍兵隨駕事命下矣弘化門則哨官李再復左哨軍一百五名內十名建陽門把守集賢門則把摠禹拓夏左哨軍十五名銅龍門則哨官徐在淵中哨軍四十名率領入直新營則千摠李普漢騎士將徐命託哨官張允誠鄭鳳采敎鍊官李彦晉騎士二十五人兼別破陣二名京標下軍二十四名鄕軍三十七名率領入直南別營則哨官馮慶文別騎衛二人鄕軍十七名率領入直火藥庫則哨官李海鎭別破陣七名兼別破陣六名鄕軍三名率領守直而依傳敎各處入直將官仍直軍兵每三日替代之意敢啓傳曰知道
정조 18년
李儒敬以御營廳言啓曰今此顯隆園行幸時本廳校卒多數定送銅雀津以下龍山江以上北邊從便列立人馬之由江氷往來者依前禁斷之意敢啓傳曰知道
정조 18년
義禁府啓目粘連平安道罪人放未放回啓云云本府所管徒配罪人全擎廈段置之仍秩李潤瑞段放送其外仍秩依啓聞施行而他餘罪人等令刑曹稟處何如判付啓依回啓施行爲旀全擎廈段何足責也當此大霈放送事分付爲旀仍秩碧潼李運彬義州趙亨逵等博川李寅植義州尹敬喆放送事分付爲良如敎又啓目粘連黃海道罪人等放未放回啓云云本府所管徒配罪人南宮玾李顯益金致晙李雲澤等段竝只放送宋益休置之仍秩他餘罪人等令刑曹稟處何如判付啓竝只依回啓施行爲旀請仍中宋益休段如渠殘弁放豈失刑仍豈懲他一體放送事分付爲良如敎
정조 18년
刑曹啓目粘本平安道罪人放未放回啓云云順安黃有信放送碧潼權漢弼渭原權漢舒昌城李泰膺等段仍配渭原禹夏疇宣川文仁樞等仍置博川鄭興甲龍崗林尙源三和金東喆嘉山丁天默定州孫光旭順川崔復昇价川朴東右德川李敏大祥原陳起允等段放送德川崔長才順川奴順得龍崗安喜得江西朴喜耉金重瑞龜城李春載等段竝只放送之意分付道臣何如判付啓依回啓施行爲旀稟秩中順安黃有信放送仍秩請放中博川鄭興甲等十四名亦爲依回啓爲有矣順川奴順得段風化掃地民不畏法之時以頑奴打禁吏之漢豈可放送乎仍配爲旀請仍中碧潼李柱明泰川金重淳順川白東儀嘉山趙雲成三知鄭聖甲陽德三奉三和金尙樂渭原蔡師昌陽德元直伊德川韓召史熙川李祥雲孟山玄尙奎李君澤永柔林大壽泰川金德民慈山陳萬益放送事分付爲旀价川夫南段吏奴無間同罪不可一宥一否一體放送事分付爲旀趙雲成李祥雲同罪諸人待啓本來到以放回啓爲良如敎又啓目粘連黃海道罪人放未放回啓云云本曹所管定配罪人放未放秩乙良依啓聞施行金川李德光長淵車順昌豐川李運英長連張厚澤遂安吉光春長連李世宗遂安姜德萬載寧張珍玉松禾林得春長連洪大奉谷山金三福安岳韓益光新溪徐興允兔山李益燁遂安尹禧大長連秋得稔等段竝放送白翎朴四德段仍置海州梁興柱遂安趙玄長淵金也五金谷山崔命周李宅周等段旣有待赦令稟秩之命上裁是白乎旀延安金泰位松禾權福世康翎奴必寬安岳高繼信長連鄭濂豐川金再得長淵高大福遂安崔福祥康翎盧啓喆等放送長淵金亨復新溪金重鉉殷栗李德來等亦爲放送之意分付道臣奏御文字何等審愼而長連縣徒配罪人李世宗之宗字誤書以從字事涉不察當該道臣推考何如判付啓竝只依回啓施行爲旀稟秩中放中金川李德光等十五名及海州梁興柱等五名竝放近來貢人之受弊飭禁申嚴之時以玉堂下隷作弊貢人之漢豈可輕放遂安吉光春仍置爲旀雖以近日閽禁觀之飭敎至嚴而莫重肅敬之地玉堂下隷又敢作黨攔入而所謂禁喧郞默無一言卽此名以館隷者可謂亂民業欲處分而未果其時禁喧郞從當決棍次令兵曹爲先記過不飭之兵判推考首隷及犯罪館隷所當刑配而赦令纔過今姑參酌令兵判過齋後捉來嚴棍草記自明日擧動時以館隷爲名而前導館隷外現形於衛內近處者令兵曹及作門哨官摘發移送刑曹照法重治後草記爲旀呵導之禁嚴飭何如則館隷必倣院隷其喝終不知低萬萬無嚴此後不能禁飭則騎省堂郞當隨現嚴處以此一體分付兵曹爲旀白翎朴四德段雖曰特敎充軍不足責也亦爲放送爲旀未放秩請放中延安金泰位等十二名放送爲旀崔福祥同罪是在柳鳳得段置待啓本來到以放回啓爲旀請仍中豐川趙元輪白翎金瑞起松禾趙德涵長淵成末甲康翎徐敏松南德和遂安柳大孫一竝特放爲旀諸道放未放中或同罪而一放一仍者或當放而一道先已置仍諸道仍不擧論者卿等詳加考閱待啓本畢到具意見論理稟旨爲旀禁府竝以知悉爲良如敎
정조 18년
李儒敬以義禁府言啓曰黃海道放未放回啓判付內依回啓施行宋益休一體放送平安道放未放回啓判付內依回啓施行全擎廈李寅植尹敬喆放李運彬趙亨逵減等事命下矣長淵府新行驛徒配罪人南宮玾宋益休鳳山郡洞仙驛徒配罪人李顯益甕津府文羅驛徒配罪人金致晙豐川府安山驛徒配罪人李雲澤定州牧徒配罪人全擎廈祥原郡徒配罪人李潤瑞博川郡竄配罪人李寅植義州府充軍罪人尹敬喆等竝卽放送事分付各該道臣碧潼郡圍籬安置罪人李運彬減等撤圍籬後以徒三年載錄義州府勿限年定配罪人趙亨逵減等亦以徒三年載錄於徒流案事一體分付該道道臣之意敢啓傳曰知道
정조 18년
李儒敬以刑曹言啓曰因黃海道放未放回啓判下蒙放罪人延安成德雯新溪車三重遂安李成云長淵朴震祚長連私奴已男平山金德仁長淵梁聖得松禾全德才信川奴占同文化金成云安岳李亮漢殷栗尹成奎金川李德光長淵車順昌豐川李運英長連張厚澤李世宗遂安姜德萬載寧張珍玉松禾林得春長連洪大奉白翎朴四德海州梁興柱遂安趙玄長淵金也五金谷山崔命周李宅周金三福安岳韓益光新溪徐興允兔山李重燁遂安尹禧大長連秋得稔延安金泰位松禾權福世康翎奴必寬安岳高繼信長連鄭濂豐川金再得長淵高大福遂安崔福祥康翎盧啓喆長淵金亨復新溪金重鉉殷栗李德來豐川趙元輪白翎金瑞起松禾趙德涵長淵成末甲康翎徐敏松南德和遂安柳大孫等竝卽放送事發關分付于該道道臣之意敢啓傳曰知道
정조 18년
甲寅正月十一日辰時上御重熙堂京畿監司入侍時右承旨徐榮輔假注書鄭文始記注官金良倜洪樂游京畿監司徐龍輔以次進伏訖上敎龍輔曰明日當觀日勢進參炬火待下敎擧行可也命書傳敎曰左副同副換房又命書傳敎曰玉堂陪從不可不備員違牌玉堂許遞前望單子入之待下批牌招察任又命書傳敎曰望海亭先詣軍兵療氣一次今番則特爲分給事令兵判訓將禁將知悉軍令之以丑時磨鍊聚軍之以申時分付者蓋欲自下措備則從緩出宮時刻則觀勢進定也當日內欲抵園所展拜行祭後遍審局內則軍兵之不能徐徐作行可知是豈爲本園所重勿貽弊端之意也明日出宮三嚴以申初爲之渡涉至望海亭入小次留駐後進發時刻更爲稟旨先詣軍兵之趁申時後往待日昨預有約束而留陣及津頭隨駕軍兵亦令申初結陣事分付仍命退諸臣以次退出
정조 18년
行都承旨鄭大容守宮直行左承旨李儒敬隨駕直左承旨[右承旨]徐榮輔隨駕宿左副承旨李勉兢隨駕直右副承旨徐美修守宮直同副承旨李羽晉隨駕宿注書徐有聞隨駕宿一員未差假注書鄭文始隨駕直事變假注書金良守宮直
정조 18년
大駕詣果川縣後內閣政院玉堂藥房口傳問安答曰知道
정조 18년
徐美修啓曰今此行幸時本院印信當爲齎去禮曹印信一顆留院時取用何如傳曰允
정조 18년
鄭大容以禮曹言啓曰判書隨駕參判移職參議望未下留都無推移之道云參判未差之代令該曹口傳差出以爲備員留都之地何如傳曰允
정조 18년
吏曹口傳政事以曺允大爲禮曹參判
정조 18년
傳于鄭大容曰兵曹判書有司堂上入侍
정조 18년
刑曹漢城府堂上前望單子入之刑曹參判洪義榮漢城左尹李洪載刑曹參議鄭致淳落點
정조 18년
傳于李儒敬曰今年園幸之行於明日蓋以當日則自顧氣力無以自力而然日字旣定夜必明發此所以出宮時刻之進定於今日也渡涉以後行軍節次自有臨時下敎若不這這隨令卽爲各營將臣難免重勘以今日宿所之姑不啓下各軍門外司隨駕諸處有加外辦備飯供看作張大豫遊之擧則是不知予今日之心也自大官知悉事令廟堂知委詣津頭出宮三嚴以申初初刻爲之事亦爲分付
정조 18년
李儒敬啓曰訓鍊大將趙心泰時無職名令該曹口傳付軍職何如傳曰允
정조 18년
兵曹口傳政事副司直趙心泰
정조 18년
傳于李儒敬曰摠管中以實職本司留都人許遞前望單子待下批牌招察任
정조 18년
摠管前望單子入之鄭昌順落點
정조 18년
李羽晉以吏曹言啓曰卽接通禮院所報則以爲今此園幸時左右通禮不可不備員而新除授右通禮李羽逵在外合有變通之道云矣所報旣如此右通禮李羽逵改差其代口傳備擬以入之意敢啓傳曰知道
정조 18년
吏曹口傳政事以申光河爲右通禮
정조 18년
傳于李儒敬曰侍衛軍兵毛具
정조 18년
李勉兢啓曰禮貌官來言百官稟旨就次傳曰知道
정조 18년
李儒敬以留都大臣金履素言啓曰臣承命留都一依兵曹啓下事目率領扈衛軍官軍士今日申時量結陣扈衛而軍官則分兩番擧行之意敢啓傳曰知道
정조 18년
李儒敬以留都大臣言啓曰今日大駕擧動後都城各門初昏時閉門啓東時開門事及權閉都城門還宮日量宜預開觀光士女弛禁事已自兵曹啓下矣城門旣已早閉晩開則巡邏亦當早發而晩罷待南山擧烽火發巡趁啓東時撤還此意令漢城府知委各部使閭巷人俾各知悉亦爲分付於巡邏營門及左右捕廳左右巡廳何如傳曰允
정조 18년
全羅道定配罪人放未放啓本判付內放秩稟秩無論徒與流竝放送而其中事關場屋者依他道例勿論仍秩中蛇渡李殷福長城宋欽書放送興德尹昇東求禮禹聖謙皆是徒年亦爲放送爲旀康津金福先長興張雲翔順天尹聖烈長城郭思儀長興金成玉南平全德燦同福韓元中順天金日奉求禮金宗漢龍安崔宗宅萬頃洪致澤光州朴昌文長城金光來海南禹福同扶安姜明毅康津權雲岳順天李殷培竝放送事分付禁府刑曹知委爲旀未及到配是在梁埉沈有祖李仁達亦爲放送事分付兵曹知委爲旀興德金元信段與原州來庇仁辛雲大罪名可謂一而二風敎雖壞豈有如許之犯設或近似照律之際爲說何必如是乎其時道臣從重推考徒流案爻周還送本鄕俾有遷善贖罪之效事一體分付爲良如敎
정조 18년
忠淸道定配罪人放未放啓本判付內今當動駕而赦令亦有所重何可遲待回啓乎舒川金希成等依狀辭放送徒年例放之類無論禁府刑曹所管皆放事分付爲旀稟秩中公州成彦檝結城朴華源扶餘李潢忠州李運春淸州鄭東杓等段皆是徒年亦爲放送爲旀永同充軍李光燮當此大霈分揀平薪史廷煥石延郁申好祥李東郁法已行矣新昌鄭文在繡啓能不差爽亦與不法差間定山宋載緯微眚也竝只放送之意禁府知悉分付沃川僧常喜舒川金德興沔川李春化德山姜宜文皆不過徒罪韓山安宅利結城金瑢永同崔永嶷道臣旣置稟秩竝放送之意刑曹知悉分付爲旀仍秩中庇仁辛雲大罪目甚不是寧有是也報恩金石才同罪旣宥於諸道竝只放送事分付其外以徒年請仍之海美李仁千等四名旣非關係重律則以徒年請仍殊非遇赦得放之法意如欲不放以勿限年更定律名可也姑爲仍配律名改錄此後諸道依此擧行事分付一以信赦令一以杜僥倖爲旀流配中德山陳處坤結城李聖臣沔川卞大得都尙成竝放送事分付刑曹亦爲知悉爲良如敎
정조 18년
甲寅正目十二日辰時上御重熙堂都承旨兵曹判書有司堂上入侍時行都承旨鄭大容記事官徐有聞記注官承膺祚洪樂游兵曹判書徐有防有司堂上尹行任以次進伏訖上敎有防曰申初欲離發知此預爲整齊以待三嚴之下可也有防曰聖敎憧憧有次侵犯動駕之擧下情不勝悶迫矣上曰到果川後仍於丑時間前進水原爲計軍令知悉擧行可也有防曰夜氣必當過冷此時勞動下情預切耿耿之忱矣上敎行任曰予於園幸一念洞燭須體此意自備局另加察飭一遵定例爲之之地可也行任曰謹當依下敎各別嚴飭矣上敎大容曰守宮重任也惕念爲之可也有防曰日間聖體若何上曰一樣矣有防曰王大妃殿氣候何如上曰一樣矣有防曰惠慶宮氣候何如上曰一樣矣上命書傳敎曰刑曹漢城府堂上中武將及摠管及兼帶人許遞與參議之代前望單子入之待下批牌招察任命退諸臣以次退出
정조 18년
甲寅正月十二日申時上詣顯隆園擧動入侍時行左承旨李儒敬右承旨徐榮輔左副承旨李勉兢記事官徐有聞假注書鄭文始記注官承膺祚洪樂游一提學鄭民始檢校直提學徐鼎修檢校直閣尹行任南公轍以次隨駕上具軍服乘轎出協陽門進善門肅章門敦化門由崇禮門至南關王廟降轎入廟內行再拜禮上曰神位龍袍渝色從速改造事分付禮曹命書傳敎曰南廟守直官及守僕令該曹考例施賞上出廟門乘馬前詣渡涉舟橋御望海亭上曰挾輦軍八十名侍衛禁衛大將李漢豐率本營馬兵一哨鄕軍二哨禁軍別將李得濟率禁軍五十人爲先廂壯勇大將金持默率善騎隊一百中司把摠率步軍一哨爲攔後善騎隊則到華城落後訓鍊大將趙心泰率攔後馬兵五十名標旗內殿後壯營左司把摠率京鄕步軍各一哨爲後廂而壯勇衛一百人禁軍駕前駕後各五十人善騎隊一哨攔後馬兵五十名先詣果川上詣果川御縣衙上曰京畿監司各務差員入侍有聞承命出與京畿監司徐龍輔果川縣監李祉源偕入進伏上曰每當陵幸憧憧一念或慮民邑之爲弊況此園幸尤爲自別至於細瑣之事若或爲一毫民弊則實非予爲所重除民弊之本意也方伯守土之臣果能體予苦心竭誠奉行乎龍輔曰前後飭敎不啻縷縷臣方惕念對揚幾至無弊矣祉源曰至於治道亦皆給價小大無不軫念實無一毫爲弊之端矣上命書傳敎曰宿此本縣坐待鷄鳴欲爲前進而一念之耿耿於民事豈以心懸象設其可或弛況逢此年當有示意之擧舊還一年條蕩減江都米耗條許劃本縣令廟堂行會地方官李祉源本有勞勩於莫重之役昨今年行幸時俱掌主站之任牧使待窠除授事分付仍命畿伯差員先退上曰壯勇大將金持默訓鍊大將趙心泰禁衛大將李漢豐拿入虎符命召皆令親納持默等以次拿入上敎曰爾等旣帶將任則當十分小心檢束校卒而卽見摘奸備郞手本則將校輩之盤果若是夥然前後飭敎何等截嚴而有此犯禁烏在其體國之意乎持默曰矣身常時不能嚴束犯此法禁罪合萬殞矣心泰曰矇然不察之罪無所仰達矣漢豐曰罪犯罔赦不知所達矣上曰所當重勘而以三令五申之意姑爲安徐此後復有此弊師律所關決不容貸矣仍命拿出命書傳敎曰日未暮已抵果川今日宿所以本縣爲之命退諸臣以次權退
정조 18년
行都承旨鄭大容守宮直行左承旨李儒敬隨駕直行右承旨李冕膺隨駕宿左副承旨徐榮輔隨駕宿右副承旨李勉兢隨駕宿同副承旨李羽晉隨駕直假承旨徐美修守宮直注書徐有聞隨駕宿一員未差假注書鄭文始隨駕直事變假注書金良守宮直
정조 18년
王大妃殿惠慶宮遣承旨問安答曰知道內閣政院玉堂藥房經宿口傳問安答曰知道朝廷二品以上六曹堂上兩司長官宗親儀賓經宿單子問安答曰知道
정조 18년
大駕詣顯隆園入齋室後內閣政院玉堂藥房口傳問安答曰知道朝廷二品以上六曹堂上兩司長官宗親儀賓單子問安答曰知道
정조 18년
承旨前望單子入之李冕膺落點
정조 18년
傳于李羽晉曰承旨房仍右副同副換房
정조 18년
李羽晉啓曰領府事蔡濟恭判府事朴宗岳右議政金憙下情萬萬焦迫來詣請對矣傳曰入侍
정조 18년
李羽晉啓曰時原任閣臣下情萬萬焦迫來詣請對矣傳曰入侍
정조 18년
李羽晉啓曰藥房都提調洪樂性提調徐有防下情萬萬焦迫來詣請對矣傳曰入侍
정조 18년
傳于李冕膺曰自園所洞口至崇禮門捧上言
정조 18년
傳于李冕膺曰百官揷羽
정조 18년
顯隆園行幸親祭敎是時亞獻官領府事蔡濟恭終獻官行判府事朴宗岳贊禮禮曹判書閔鍾顯典祀官兼大祝副校理魚用謙園司令金魯敬執禮副修撰李相橫祝史兵曹正郞尹曾東齋郞吏曹正郞李元八贊者引儀金東覽贊者引儀李命心謁者引儀任希澤祭監監察成道明
정조 18년
甲寅正月十三日丑時上謁園所親祭入侍時行左承旨李儒敬右承旨徐榮輔左副承旨李勉兢右副承旨李冕膺同副承旨李羽晉記事官徐有聞假注書鄭文始記注官承膺祚洪樂游一提學鄭民始檢校直提學徐鼎修檢校直閣尹行任南公轍以次隨駕上具軍服乘轎上曰壯勇衛挾輦駕前駕後爲先後作隊訓鍊大將率攔後馬兵及禁軍五十人善騎隊二哨爲先廂禁衛大將率本陣馬兵爲後廂壯勇外司率入防軍三哨別軍官五十人親軍衛一百人自眞木亭繼先廂至行宮環衛而禁營鄕步軍壯營京步軍各二哨鄕步軍一哨自果川追到華城上至水原府御壯南軒命書傳敎曰守宮右副承旨許遞前望單子入之待下批牌招察任前承旨徐美修假承旨差下仍爲守宮上曰駕前別抄挾輦壯勇大將率鄕步軍一哨爲先廂待禁營鄕軍追到相連環衛訓鍊大將率攔後馬兵一百標旗內殿後禁衛大將率鄕軍二哨及禁軍爲後廂所領馬兵落留華城壯勇衛一百人善騎隊一哨隨詣園所結陣於龍珠寺西邊洞口駕前別抄結陣於洞口內三巨里駕後禁軍結陣於故西門大路越橋川邊禁軍結陣於培養峙酒幕前路攔後馬兵結陣於防築前路壯營鄕步軍一哨待駕到齋室先往華城上詣園所御齋室少頃改具淺淡服親押訖詣紅箭門內板位行再拜禮詣丁字閣行初獻禮仍俯伏涕泣諸臣蒼皇罔措領議政洪樂性等連進薑便之屬而上竝却而不御樂性等曰若此不已則亞終獻亦將不得如禮豈不尤萬萬罔措乎上始少退亞終獻行禮畢上詣園上益不能自抑諸臣轉益焦遑樂性等更進茶飮而皆揮却不御大臣諸臣迭諫而聖心莫回齋恭曰以殿下之達孝若是過度則陟降之靈豈有悅豫乎事旣到此臣等不敢顧體貌矣仍俯伏於前至欲親負諸大臣近侍之臣扶腋行數步乘步輦而膈氣衝亘玉體不能自定諸侍臣左右扶持僅至齊室更進童便和蘇合元三丸出榻敎良久上曰承候大臣閣臣入侍有聞承命出傳與時原任大臣閣臣偕入進伏樂性等曰達宵動駕趁早將事勞動甚多聖體若何上曰逢此歲此月予懷無以爲定矣樂性曰我聖上出天之誠孝非不仰認而俄者罔措之狀不勝形言矣提調率醫官登筵入診聖候議定湯劑似好矣上曰唯周命新進前診候訖命新曰交感茶宜爲通利膈氣之當劑矣命書榻敎曰進御交感茶去人蔘一貼煎入有防出傳奉交感茶以進上進御而膈氣猶未通利更進童便蘇合元出榻敎宗岳曰俄者過中之擧實有欠於大聖人保嗇之方下情之焦煎尙今未已憙曰日勢尙早齋室房舍亦似不便於調攝趁卽回鑾是臣等區區之望也上曰今日何可悤悤回鑾乎仍命退諸臣少頃上乘步輦遍審局內諸處及內外靑龍植木勤慢訖還御齋室命書傳敎曰精神索然未及下敎而豈可踰日乎禮房承旨李冕膺典祀官兼大祝魚用謙竝加資園司令趙景鎭四品職待窠調用令金魯敬陞敍命書榻敎曰承旨大祝加資令該曹口傳下批又命書傳敎曰本園守僕守護軍令該曹依例施賞其中最久隨行首僕朴景仁劉俊成帖加成給庫直金在勤效勞最多亦爲帖加成給陞差首僕此後依太廟守僕例守僕諸人中可堪者兼差太廟守僕宮守僕香室守僕及通禮院書員熟手等亦令該曹施賞園所植木監官盧大喆牌將安仁文木布亦爲從優施賞今日駕過里中園底居民中亦爲最附近而安寧里民戶之在火巢內者今年除雜役事分付本府擧行形止狀聞事下諭于本府留守處命書傳敎曰明日還抵行宮後邑內儒生試取於壯南軒而試官領府事隨駕文任堂上檢校閣臣入直玉堂爲之邑內園底武士柳葉箭一巡試取於得中亭而試官本府留守兵判訓將行首別軍職宣傳官爲之而文所則命官文任先詣武所則訓將先詣整齊以待別軍官親軍衛同爲許赴入防步軍三哨還宮後令留守試放狀聞事分付又命書傳敎曰爲伸誠禮俶裝命駕而軍兵之達夜作行若己之勞還宮後衛內各營軍校柳銃各試一巡取一中以上衛外取二中以上事分付仍命退諸臣以次權退
정조 18년
行都承旨李冕膺隨駕宿行左承旨李儒敬隨駕直右承旨徐榮輔隨駕宿左副承旨李勉兢隨駕宿右副承旨李羽晉隨駕直同副承旨魚用謙隨駕宿假承旨鄭大容守宮直假承旨徐美修守宮直注書徐有聞隨駕宿一員未差假注書鄭文始隨駕直事變假注書金良守宮直
정조 18년
大駕還詣水原府後內閣政院玉堂藥房口傳問安答曰知道
정조 18년
李羽晉啓曰禮貌官來言百官稟旨就次傳曰知道
정조 18년
李羽晉啓曰守宮假承旨徐美修時無職名令該曹口傳付軍職何如傳曰允
정조 18년
傳于李羽晉曰前承旨鄭大容假承旨差下仍察守宮
정조 18년
兵曹口傳政事副司直鄭大容徐美修
정조 18년
傳于李羽晉曰當該注書事過後竝拿處
정조 18년
以水原府留守李命植狀啓偕老人姓名年歲後錄馳啓事傳于徐榮輔曰口傳下批其中付實職者亦令口傳下批皆於今日安寶傳于留守卽爲分給
정조 18년
徐榮輔以兵曹言啓曰依下敎上注書徐有聞陪使令朴文周廳注書鄭文始陪使令鄭重成各決棍五度之意敢啓傳曰知道
정조 18년
李羽晉以義禁府言啓曰江原道放未放修啓成冊中本府所管徒配罪人杆城李禹圭金城洪景斗旌善李運行等罪犯不甚關緊道臣旣置放秩竝放送事分付該道道臣之意敢啓傳曰知道今番赦令有所重今日內行會可也
정조 18년
李羽晉以刑曹言啓曰江原道放未放修啓成冊本曹所關放秩未放秩竝依啓聞施行而放秩中平昌金琚平海李康碩蔚珍奴奉老味杆城金致權狼川李卽起金城崔守大等雖係徒年罪名深重移錄勿限年秩稟秩中洪川鄭誠煥伊川黃就中安峽金永祚等竝放送金化金鉢襄陽金同守等罪名稍重竝仍配未放秩中三陟金致興平海韓致淳蔚珍韓致亮金城崔公大淮陽崔必大通川金五陽平海李養淳杆城金采麗金城李弘燁等或是逋欠或是那移而此等罪名他道皆已蒙放亦爲一體放送之意分付該道道臣何如傳曰允今番赦令有所重今日內行會可也
정조 18년
李儒敬以文備邊郞洪大協手本啓曰今番園幸敎是時隨駕諸人人馬濫把盤果冒禁摘奸事果川衿川廣州水原等地出去是如乎先自果川或多岐採探或親自摘奸次次轉進水原及園所凡係冒犯之人一一執捉竝爲列錄于左爲臥乎事御營廳敎鍊官權有經奴億金無掌標壯勇衛李相敎奴興金無掌標御營廳別哨掌設負持軍聖乭無掌標傳曰令該營棍治右哨善騎隊李宗壽負持軍無掌標龍虎營堂上軍官李七鎭負持軍金順乭無掌標傳曰令該營嚴棍禁軍別將李得濟餘馬牽夫蔡允得無掌標傳曰餘馬雖是法典無標難免不察該別將推考訓鍊都監大旗手次知張泳韓興國敎鍊官安就績以上雜湯一器散炙鷄炙合一器坐飯一器菜一器醬一器沈菜一器壯勇營知彀官黃哥名不知盤床持去人帳幕軍梁恒謙雜湯一器炙一器沈菜醬一器禁衛營敎鍊官尹沃掌設次知燈籠軍洪秀才雜湯一器煎油鷄炙合一器沈菜一器醬一器傳曰仍囚果川縣獄令該營各別棍治司僕掌設次知書吏趙鈍雜湯一器炙一器沈菜一器醬一器傳曰該吏令兵判棍治
정조 18년
李儒敬以文備邊郞鄭晩錫手本啓以園幸敎是時隨駕人員之人馬濫把盤果冒禁摘奸事出往於衿川果川廣州水原等地是如乎微服潛蹤周行遍察次次轉進于園所今十四日回到水原依事目執捉兩項犯科者一一開錄于左爲臥乎事捕盜大將趙圭鎭率去萬世無掌標御營廳敎鍊官權有經奴順得無掌標兵曹堂上軍官高景胤率去吳興大無掌標傳曰令該營棍治奎章閣都使令林德瑞率去金三金無掌標傳曰令兵判棍治壯勇衛趙允門率去金大卜無掌標傳曰令該營大將嚴治龍虎營敎鍊官千起一飯與饌七器傳曰令兵判決棍內醫金濟默金光國周命新白成一秦東秀以上飯與饌六器傳曰該吏令兵判棍治訓鍊都監軍色庫直金致秀政院書吏朴弘修以上二層大饌盒傳曰與盤排設辦有異令各該處嚴治
정조 18년
甲寅正月十四日辰時上還詣水原府入侍時行都承旨李冕膺行左承旨李儒敬右承旨徐榮輔左副承旨李勉兢右副承旨李羽晉記事官徐有聞假注書鄭文始記注官承膺祚洪樂游一提學鄭民始檢校直提學徐鼎修檢校直閣尹行任南公轍以次隨駕上具軍服乘馬出齋室門上曰駕後禁軍挾輦壯勇外使率馬步軍五里亭爲先廂壯勇大將率善騎隊一哨爲先廂禁衛大將率禁軍及駕前別抄爲後廂其餘壯營京鄕禁營鄕軍各其將領率領從便作行上詣水原府御得中亭行壯營內外將官參見禮仍命試官以下行禮文所試官領府事蔡濟恭一提學鄭民始禮曹判書閔鍾顯檢校直閣尹行任副校理李相璜武所試官水原留守李命植兵曹判書徐有防訓鍊大將趙心泰別軍職鄭觀采宣傳官吳毅常率應射人行四拜禮試官以次陞殿濟恭曰連日勞動聖體若何上曰一樣矣命民始書賦題沛市多公侯相懸題於壯南軒訖勉兢跪告宰樞執鼓射員呼名畢有防曰行宮事體自別而大駕詣園所後或有閑雜人冒入觀光之事誠極可駭此後則各門自本府別加把守大門外本府中軍多率校卒預爲等待大駕詣園所時仍爲排立雜人一切禁斷事定式施行何如上曰依爲之出擧條命書傳敎曰守宮承旨許遞加資爲所重豈待通擬大祝魚用謙見窠除授右承旨升拜都承旨竝卽牌招察任仍令先入侍後謝恩上還御隱若軒上曰定例堂上有司堂上刑曹判書訓鍊大將入侍定例堂上沈頤之有司堂上尹行任刑曹判書李得臣訓鍊大將趙心泰以次進伏上敎頤之等曰隱若軒塗褙前則以粉唐紙爲之矣此後更以例紙磨鍊添入於定例條敎得臣曰色吏免賤帖成給俄有下敎者問于訓將卽爲成給可也命頤之等先退命勉兢頒賞入格武士命用謙書上言判付上曰科次入侍濟恭等持試券以次進伏考券訖命書傳敎曰水原邑內儒生試取賦三下進士閔榮祖直赴殿試草三下生員申光軾給二分仍命有聞呼閔榮祖新來敎榮祖曰爾之賦工幾何榮祖曰爲千餘首矣命製進退賦一句榮祖口奏微名忝於桂籍聖恩隆於楓陛一句訖仍命退諸臣以次權退
정조 18년
行都承旨李冕膺坐行左承旨李儒敬坐右承旨徐榮輔坐左副承旨李勉兢坐右副承旨李羽晉坐直同副承旨魚用謙坐直注書徐有聞仕一員未差假注書鄭文始仕直事變假注書金良仕
정조 18년
王大妃殿惠慶宮遣承旨朝夕問安答曰知道內閣政院玉堂藥房經宿口傳問安答曰知道朝廷二品以上六曹堂上兩司長官宗親儀賓單子問安答曰知道
정조 18년
大駕還詣果川縣後內閣政院玉堂藥房口傳問安答曰知道
정조 18년
李儒敬啓曰備邊司郞廳來言今日賓廳日次而動駕相値不得來會云矣敢啓傳曰知道
정조 18년
傳于徐榮輔曰右承旨入侍
정조 18년
以注書徐有聞假注書鄭文始拿處傳旨傳于魚用謙曰分揀
정조 18년
魚用謙以壯勇營言啓曰依下敎本營隨駕將校軍兵等處十三日夜十四日夜竝爲設粥分饋之意敢啓傳曰知道
정조 18년
魚用謙以訓鍊都監言啓曰今番行幸時依下敎隨駕將校軍兵等處十三日一次十四日一次饋粥之意敢啓傳曰知道
정조 18년
魚用謙以禁衛營言啓曰今番顯隆園行幸時依下敎隨駕本營將校軍兵等處十三日十四日二次饋粥之意敢啓傳曰知道
정조 18년
魚用謙以御營廳言啓曰依下敎隨駕駕前別抄及將校軍兵等處二次饋粥之意敢啓傳曰知道
정조 18년
甲寅正月十五日辰時上還宮入侍時行都承旨李冕膺行左承旨李儒敬右承旨徐榮輔左副承旨李勉兢右副承旨李羽晉同副承旨魚用謙記事官徐有聞假注書鄭文始記注官承膺祚洪樂游一提學鄭民始檢校直提學徐鼎修檢校直閣尹行任南公轍以次隨駕上具軍服乘輿登八達山歷覽城址形便訖上曰壯勇衛挾輦禁衛大將率壯營及該營京鄕步軍蓐飯未明從便先往果川宿所歇脚壯營鄕軍一哨直自行宮解送壯勇外使率本府軍兵札住於貳衙前路待還宮解嚴壯勇兼大將趙心泰率壯勇軍講武堂前路札駐自八達山入貳衙時隨駕壯營大將兼察訓局馬兵及本營善騎隊爲先廂札駐於彌勒堂前路待駕發作行禁軍別將率禁軍及先廂禁營馬兵札駐於眞木亭前路爲後廂上還御華請館上曰大臣及監董堂上入侍賤臣承命出傳與領議政洪樂性領府事蔡濟恭判府事朴宗岳右議政金憙監董堂上趙心泰偕入進伏樂性等曰昨於園享時以聖上無窮之孝思過加孺慕玉涕汍瀾受損旣多旋以局內及主峯諸處巡審事連爲冒寒勞動今又以本府城址事早曉登陟連日勞動聖體若何上曰一樣矣樂性等曰聖孝憧憧達宵動駕當夜而未嘗寢睡登陟而不知勞動若體宗社之重殿宮之慮豈可若是過加勞動乎伏願聖明深軫保嗇之方上曰以予心懷逢是年是月祗謁園寢雖欲自强不可得矣上曰俄於八達山瞭望邑基營府之雄威閭閻之櫛比誠一大都會四五年之內成聚如是之速予心欣喜不少大抵築斯城也將爲億萬年悠久之計而經遠之謨宜先務其人和爲貴之意且城址南北之相距亦有太近之歎矣園所主山卽花山故府名之揭以華城者亦取花字之意也邑基又是柳川花山與柳川相對爲我邦家萬億年太平悠久之業此豈偶然也哉予則以爲城制可象柳葉之形又倣川字之樣逶迤定基則人家亦自當入於城內卿等以爲如何樂性曰下敎誠至當矣濟恭曰曾有酬酢於監董堂上而今承下敎節節穩當矣宗岳等曰依聖敎定基實爲恰好矣上曰訓將爲府使時使數千民家如是成聚安堵其功勞不些矣濟恭等曰此非訓將之能莫非我聖上誠孝之所及也上命大臣先退乘馬至龍淵敎心泰曰龜山龍淵之相對實非偶然也前詣果川御縣衙命書傳敎曰今夜明夜弛禁事分付上曰自果川至舟橋時軍兵先後廂如出宮之時例各營馬兵則勿爲先詣各於信地行陣少頃上進發至望海亭御大次民始曰本司監官領將輩句檢船隻監董排設自是渠輩所當爲之事間亦蒙被賞加之特恩榮幸已極矣但旣無料布亦頗效勞而多年隨行終無歸屬不但渠輩之落莫殊非勸奬之意監官領將之差任後滿三年監董橋役者都監官隨其資級移陞僉使萬戶首領將亦於三軍門中輪回差定別武士以爲酬勞之地似好以此定式施行見今都監官首領將隨行已爲五年此則待窠趁卽移差之意亦爲分付何如上曰依爲之首領將五年隨行人禁衛營別武士加出差定待闕陞實事分付可也出擧條上乘馬渡涉舟橋降馬乘轎入崇禮門至敦化門命儒敬解嚴入進善門肅章門協陽門藥房都提調洪樂性進前曰侵夜還宮聖體若何上曰一樣矣命書傳敎曰翌日問安勿爲之由宣化門還內諸臣以次退出
정조 18년
行都承旨李冕膺坐行左承旨李儒敬坐直右承旨徐榮輔坐左副承旨李勉兢坐右副承旨李羽晉坐同副承旨魚用謙坐直注書徐有聞仕一員未差假注書鄭文始仕直事變假注書金良仕
정조 18년
李儒敬啓曰來十八日專經武臣殿講日次矣敢稟傳曰慶科唱名後更稟
정조 18년
李儒敬啓曰臣儒敬依定式進詣仁政殿月臺入直禁軍戎器點考則皆無頉仍以傳敎內辭意勞問則亦皆好在云矣敢啓傳曰知道
정조 18년
李冕膺啓曰卽者中樞府錄事來言判府事金鍾秀今方入城云係是大臣去就敢啓傳曰知道
정조 18년
李儒敬啓曰卽見守宮兵曹參議狀啓則不書年月大違格例極涉疎忽原狀啓雖不得不捧入而事體所在不可無警當該兵曹堂上宋銓從重推考何如傳曰允
정조 18년
傳于李儒敬曰軍士房承旨左副承旨入侍
정조 18년
以平安兵使柳孝源狀啓夞怪前萬戶具命德決棍充軍計料事傳于李儒敬曰赦令旣過分揀放送事回諭
정조 18년
備邊司薦望以申應周爲平安兵使
정조 18년
兵曹以申大謙爲訓鍊中軍
정조 18년
李冕膺啓曰卽者副修撰李相璜以其親病陳疏徑出原疏纔已捧入矣所當直捧禁推傳旨而此與無端徑出有異推考警責副校理李龜雲在外副修撰宋翼孝牌招啓辭未下玉堂上下番俱空事甚未安未差之代政官牌招開政差出待下批仍卽牌招以爲推移入直之地何如傳曰允
정조 18년
徐榮輔啓曰卽者掌苑署官員來言年例橘進上當爲封進而提調未差不得擧行云何以爲之敢稟傳曰今日政差出
정조 18년
李儒敬以義禁府言啓曰全羅監司李書九狀啓內全州判官李東野爲先罷黜其罪狀令攸司稟處事啓下矣李東野時在任所依例發遣府羅將拿來何如傳曰允
정조 18년
李冕膺以吏曹言啓曰本曹參議今當差出而前望中無故之人只有二人以二望擬入之意敢啓傳曰知道
정조 18년
有政吏批判書金思穆進參判沈煥之牌不進參議未差同副承旨魚用謙進啓曰大司成今當差出而擬望之人乏少承旨及外任竝擬何如傳曰允以李勉兢爲吏曹參議洪秀晩爲獻納李錫夏爲校理宋翼孝爲修撰鄭益祚爲同敦寧鄭大容爲大司成李義弼爲知義禁鄭昌順爲掌苑提調朱重翁爲典籍鄭東輔爲全州判官檢書官單朴齊家
정조 18년
兵批判書徐有防參判林濟遠病參議宋銓入直進參知尹致性病行左承旨李儒敬進副護軍趙㠎李性默金珠淵李運昌南正周申啓文副司直韓光綮李義弼徐邁修金蓍耉鄭澤孚平安兵使單申應周
정조 18년
以校理李錫夏牌不進罷職傳旨傳于李羽晉曰只推
정조 18년
以輪對官望單子傳于李羽晉曰後日次待令
정조 18년
以許稱囚單子傳于李羽晉曰付過放送
정조 18년
以慶尙監司趙鎭宅狀啓熊川縣人物渰死事傳于李羽晉曰觀此狀本甚爲矜惻生前如有還上身役特竝蕩減事回諭
정조 18년
以京居幼學李明圭上言傳于李羽晉曰關係所重雖道伯若知分明考據之端豈可膠守前見乎此上言成送有旨下送道伯更考可信文蹟往尋基址如果十分無疑卽爲狀聞
정조 18년
以楊州居前僉使金瑞貞上言傳于李儒敬曰眞所謂芻蕘之說也北道永逵事烽武士之與邑均勞似無不可大抵鎭弊之無論彼此所以日甚者由於懸殊不相干涉而然特軫鎭卒之弊年前先從海西五山城八鎭釐弊事其中軍丁邑鎭民人通融充定之意判下北道何異然近於見羊未見牛宜從登徹者處分分付該道依此擧行當否論理狀聞德浦事令廟堂關飭楊州設防營事何待渠言而知者然副提擧旣經牧事論理草記回啓近以呼籲之猥雜大關民習諸般法外上言皆命勿施此則雖非四件言出於一得如是措辭判下令廟堂招問後回啓
정조 18년
李儒敬以兵曹言啓曰依下敎宣傳官柳得源決棍十度後汰去之意敢啓傳曰知道汰去分揀可也
정조 18년
李儒敬以兵曹言啓曰依下敎先詣將校軍兵等處療饑之意敢啓傳曰知道
정조 18년
李儒敬以兵曹言啓曰依下敎隨駕禁軍駕後禁軍及武藝別監內吹兼內吹標下軍兵近仗軍士等處十三日夜十四日夜竝爲設粥以饋之意敢啓傳曰知道
정조 18년
李儒敬以兵曹言啓曰今番顯隆園行幸時隨駕將校軍兵各差備等犒饋依定式以乾物分給之意敢啓傳曰知道只曰依定式則何以知園幸之居先而先給之爲特例乎措語之謬例似然卿豈可循用乎
정조 18년
李儒敬以都摠府言啓曰都摠管邊得讓以判義禁府事本府坐起晝仕出去之意敢啓傳曰知道
정조 18년
李儒敬以壯勇營言啓曰每歲春秋園幸居先則乾犒饋依例分給事曾有定式矣今番園幸時本營隨駕將校軍兵乾犒饋依定式磨鍊分給之意敢啓傳曰知道
정조 18년
李儒敬以壯勇營言啓曰依文備邊郞手本判付壯勇衛趙允門決棍十三度之意敢啓傳曰知道比允門百倍之犯科將校付之不足責之科令卿等嚴治果何以懲勵以爲期於無刑乎付諸卿等意有在焉果知惶悚之意乎此而尋常看過卿等之罪尤當何如
정조 18년
李儒敬以訓鍊都監言啓曰依傳敎津頭先詣將校軍兵等療飢之意敢啓傳曰知道
정조 18년
李儒敬以禁衛營言啓曰依傳敎舟橋司首領將五年隨行人金鎭寬本營別武士加出差定之意敢啓傳曰知道
정조 18년
李儒敬以禁衛營言啓曰依傳敎望海亭先詣本營將校軍兵等處療飢之意敢啓傳曰知道
정조 18년
李勉兢以刑曹言啓曰因全羅道放未放啓本判付蒙放罪人潭陽朴啓中綾州宋順贊茂朱李光遠潭陽崔有臣孫召史興陽宋順奉光陽姜載周羅州智島尹道亨興德金相復光陽李漢奉康津金福先長興張雲翔順天尹聖烈長城郭思儀長興金成玉南平金德燦同福韓元中順天金日奉求禮金宗漢龍安崔宗潭萬頃洪致澤光州朴昌文長城金光來海南禹福同扶安姜明毅康津權雲岳順天李殷培竝卽放送興德金元信徒流案爻周後還送本鄕俾有遷善贖罪之效事一體發關分付于該道道臣之意敢啓傳曰知道
정조 18년
李勉兢以刑曹言啓曰因忠淸道放未放啓本判付蒙放罪人庇仁鄭有成扶餘安愿沔川李寅采德山金千孫朴彦默連山金士男報恩崔潼榦德山金百淡懷仁李公才德山李龍得永春奴莫金定山劉厚良林川朴東彬沃川僧常喜舒川金德興沔川李春化德山姜宜文舒川金希成鎭川李希文沃川朴鳳采瑞山安宅利結城金瑢永同崔永嶷庇仁辛雲大報恩金石才德山陳處坤結城李聖臣沔川卞大得都尙成等放送徒年罪人海美李仁千藍浦黃應海海美李德希泰安安萬昌等移錄勿限年事竝發關分付于該道道臣之意敢啓傳曰知道
정조 18년
李儒敬以義禁府言啓曰全羅監司李書九狀啓內海南前縣監李運春編配罪人不能察飭致令逃走經年掩置殊甚駭然令攸司照法勘處事啓下矣李運春前以他罪徒配於忠州纔蒙放釋未及上來云依例發遣府羅將所到處拿來何如傳曰允
정조 18년
李儒敬以義禁府言啓曰忠淸道放未放啓本判付內徒年例放之類無論禁府刑曹所管皆放公州成彦檝結城朴華源扶餘李潢忠州李運春淸州鄭東杓等放送永同李光燮分揀平薪史廷煥石鍊郁申好祥李泰郁新昌鄭文在定山宋載偉竝放送全羅道放未放啓本判付內蛇渡李殷福長城宋欽書興德尹昇東求禮禹聖謙竝放送事命下矣德山縣徒配罪人閔光暹自該道旣置放秩竝與成彦檝朴華源李潢李運春鄭東杓李光燮史廷煥石鍊郁申好祥李泰郁鄭文在宋載偉李殷福宋欽書尹昇東禹聖謙等一體卽爲放送事分付各該道臣之意敢啓傳曰知道
정조 18년
禮曹南關王廟龍袍修改擇日節祭不遠節祭兼告祝文中措辭添入何如判付啓依所啓施行爲旀告由段節祭兼行修改段擇日爲之而享日爲吉以此日修改爲良如敎